Väkivalta, seksi ja naisen arvo islamin uskonnossa

Olen opiskellut islamin uskontoa nyt puolisen vuotta. Olen lukenut puolet koraanista ja haastatellut tusinoittain tavallisia muslimeja sekä kolmen eri moskeijan imaamia. Aion seuraavaksi esitellä teille yhden kouluttautuneen Sunni-imaamin haastattelun asioista, joita minulla nousi koraania lukiessani pintaan. Suurin osa kysymyksistä on hyvin tabuja ja sainkin aika paljon ihmetystä aikaan moskeijassa. Naiset yrittivät piiloutua huiviensa taakse visusti piiloon ja yrittivät peitellä miestensä keskittymistä. Miehet taas nauroivat ja olivat ihan ihmeissään kysymyksistäni. Haastattelun kysymykset ovat hyvin arkaluontoisia, mutta halusin ehdottomasti saada muslimien johtajan näkemyksen minun mieltäni askarruttaviin kysymyksiin. Haastattelu toteutettiin englanniksi imaamin työskentelemässä moskeijassa. Olen kääntänyt kysymykset ja vastaukset tätä tekstiä varten suomeksi. Imaamin pyynnöstä hänen nimeään eikä sijaintia tulla tähän artikkeliin julkaisemaan.

Miksi Koraanissa kehoitetaan lyömään vaimoa, jos tämä ei tottele miestään?

-Tässä kohdassa tarkoitetaan, että vaimoa saa läimäyttää vain hellästi, jos hän ei kehoituksista huolimatta tottele. Vaimolle ei saa tulla mitään jälkeä tästä läimäytyksestä.

Koraanissa ei kuitenkaan sanota, miten kovaa mies saa vaimoaan läimäyttää. Suurin osa tulkitsee koraanin juuri niin kuin siinä sanotaan. Tämän vuoksi musliminaiset usein kärsivätkin parisuhdeväkivallasta ja se on kulttuurillisesti ainakin Sudanissa ja Somaliassa hyväksyttyä.

-Koraania ei tule lukea yksinään, sillä tämän vuoksi koraania juurikin väärintulkitaan.

Kaikki eivät tätä kuitenkaan tiedä. Suurin osa muslimeista ajattelee koraanin olevan ainut luotettava lähde heidän elämänsä ohjaamiseen. Esimerkiksi, jos minä olisin lukenut pelkän koraanin ilman kenenkään ulkopuolisen apua, ajattelisin islamin uskonnosta ihan eri tavalla. Koraanissa on kuitenkin paljon väkivaltaan viittaavaa, esimerkiksi siinä sanotaan, että vääräuskoisten päät pitää leikata irti. Olenko oikeassa?

-Kyllä näin siellä sanotaan, mutta tämä viittaa ainoastaan sodan aikaiseen käytökseen. Tällä ei ole mitään tekemistä nykypäivän kanssa. Jos joku yrittää tulla tappamaan sinut, sinä tietysti puolustaudut ja ainoastaan tällöin on oikeutettua leikata toisen pää irti.

Koraanissa sanotaan, että mies on naisen päällikkö. Tämä näkyy islamististen maiden kulttuurissa siinä, että nainen ei saa sanoa miehelle kieltävästi. Pitkääkö tämä paikkansa? Minä olen tavannut naisia, joiden miehet raiskaavat heitä, sillä naisilla ei ole mitään sanavaltaa miestä vastaan.

-Koraanissa sanotaan, että miehellä on vastuu naisesta ja siksi tämän kuuluukin huolehtia naisestaan. Mies on kuin naisen holhooja ja huolehtija. Naisella on tietysti oikeutensa eikä mies saa naista millään tavoin loukata. Naisen tulee myös vastavuoroisesti kunnioittaa miestään.

Miksi naisten pitää peittää hiuksensa ja miesten ei?

-Naisten hiukset ovat niin paljon kauniimpia kuin miesten hiukset. Meillä miehillä on ainoastaan tällaiset tylsät hiukset, jotka eivät kiinnitä kehenkään mitään huomiota.

Onhan miehilläkin vaikka minkälaisia hienoja tukkasysteemejä. Minä ainakin käyn ihan kuumana, kun pitkätukkainen mies kävelee minua vastaan.

-Tässä tapauksessa myös miehen tulee peittää hiuksensa.

Miksi miehet saavat paljastaa käsivartensa ja rintakehänsä, mutta naiset eivät?

-Naisten pitää peittää koko vartalonsa, sillä naisilla on kauniit vartalot. Meillä miehillä on vain tavallinen tylsä vartalo. Naisilla on rinnat, mutta meillä miehillä ei ole mitään. Naisten vartalot ovat myös sirot ja hyvin muodolliset.

Minä ainakin tykkään ja tuijotan, kun mieleiseni näköinen mies ottaa paitansa pois. Miesten lihaksikkaat käsivarret saavat sydämeni sykkimään, kuolan valumaan ja himot heräämään. Kyllä naisillakin on seksihaluja!

-Musliminaiset eivät ole samanlaisia. Naiset eivät ajattele seksiä yhtä usein kuin miehet.

Miksi koraanissa sanotaan, että miehet saavat neitsyitä taivaassa, mutta naisten palkkiosta ei mainita koraanissa sanallakaan?

-Naiset saavat myös miehiä taivaassa, jos he niin haluavat. Koraanissa ei kuitenkaan tästä mitään mainita, sillä naiset ovat ujoja eikä koraanissa voi näin ollen tällaisista asioista naisille mainita.

Onko taivas eräänlainen ilotalo, kun tapaamani muslimit niin kovin odottavat sinne huoriin pääsemistä?

-Ei missään tapauksessa. Taivaassa saa ihan mitä vain haluaa. Jos mies haluaa paljon naisia, silloin mies myös niitä saa.

Miksi kaksi naista on yhtä kuin yksi mies perinnöllisyysasioissa ja todistusasioissa?

-Miehen kuuluu elättää nainen, joten nainen ei tarvitse rahaa mihinkään. Tämän takia mies perii aina enemmän varallisuutta kuin nainen. On totta, että todistamiseen tarvitaan joko yksi mies tai kaksi naista. Nainen on heikompi kuin mies ja voi näin ollen unohtaa, mitä olikaan todistamassa. Tällöin hän tarvitsee naispuolisen ystävänsä auttamaan muistamisessa.

Miksi naiset eivät saa harrastaa seksiä, kun heillä on kuukautiset? Kuukautisten aiheuttamat vatsakivut kuitenkin helpottuvat huomattavasti seksin aikana. Kuukautisten aikana voi saada myös vahvemmat orgasmit ja nainen voi tuntea olevansa taivaassa.

-Kuukautisten aikaan seksin harrastaminen aiheuttaa erilaisia tulehduksia. Lääketiedekin todistaa, että kuukautisten aikaan ei tule harrastaa seksiä. Veri on myös likaista eikä seksi ole tarkoitettu likaiseksi harrastukseksi. Kuukautisten aikaan naisilla on myös erilaisia kolotuksia ja mielenvaihteluita eikä seksi ole tällöin hyväksi.

Miksi miehet saavat mennä naimisiin neljän naisen kanssa, mutta naiset saavat naida vain yhden miehen?

-Miehillä on suuremmat seksihalut ja näin ollen he saattavat tarvita enemmän naisia tyydyttämään tarpeensa. Miehen avioituessa useamman vaimon kanssa, tämän tulee kuitenkin kohdella naisia yhdenvertaisesti.

Miksi koraanin mukaan miehillä saa olla seksiorjia neljän vaimonsa lisäksi, mutta naisilla ei?

-Tämä viittaa lakeihin kauan aikaa sitten. Tämä ei ole nykypäivää enää.

Miksi koraania ei sitten päivitetä, kun siellä kerta näyttäisi näitä vanhentuneita tietoja oikein runsaammalla kädellä olevan? Koraani johtaa ihmisiä harhaan vai mahdatkohan sinä nyt johtaa minua harhaan, jotta saisin paremman kuvan koraanista?

-Koraania ei voi päivittää. Se on Allahin sanelema kirja emmekä voi Allahin sanaa alkaa muokkaamaan.

Miksi oraali- ja anaaliseksi ovat islamin uskonnossa kielletty? Suurin osa naisista saa oraaliseksistä helpommin orgasmin kuin pelkästä penetraatiosta. Eikö naisen orgasmilla ole mitään merkitystä?

-Tietysti naisenkin pitää nauttia seksistä. Oraaliseksi on kuitenkin liian likaista. Sieltä alapäästä tulee kaikenlaisia bakteereita. Peräaukko taas on tarkoitettu ainoastaan ulosteen tulemiseen ulos. Jos sinne aletaan työntämään jotain, voi sinne tulla pahoja ongelmia.

Miksi monen musliminaisen vagina silpotaan ja klitoris leikataan niin, että he eivät voi enää tuntea mielihyvää seksin aikana? Itseasiassa lähes jokaisen somalinaisen klitoris on leikattu irti eikä heillä ole mitään sanavaltaa asiaan. Toimenpide on vaarallinen eivätkä nämä raukat edes saa mitään anesteettia toimenpiteen aikana. Miltä sinusta tuntuisi, jos sinun peniksesi leikattaisiin irti?

-Tämä käytäntö on sitä varten, että naiset eivät harrastaisi seksiä ennen avioliittoa. Tämä käytäntö myös auttaa naisia pysymään yhden ja saman miehen kanssa. Tällöin naisilla ei tule mitään pettämiseen liittyvää mieleen.

Minkä takia miehen penistä ei sitten leikata samalla tavalla irti? Miksi miehellä on oikeus nauttia seksistä, mutta naisella ei? Mies saa kuitenkin naida neljä eri naista ja pitää myös terskansa. Miksi Islam syrjii naisia?

-Islam ei sorra naisia. Naisen ja miehen kuuluu olla samanarvoisia. Mieheltä leikataan esinahka, koska esinahka aiheuttaa helposti miehelle erilaisia tulehduksia. Naiset eivät ajattele seksiä yhtä paljon kuin miehet, minkä takia miehet saavat naida enemmän naisia.

Nyt sinulla on kyllä väärää tietoa. Naiset voivat ajatella seksiä ihan yhtä paljon kuin miehetkin. Säästäkää ne naisten pimpit sellaisina kuin ovat syntyneetkin, niin johan alkavat naisetkin nauttimaan seksistä ja omista ihmisoikeuksistaan!

-Meillä täällä naiset ovat erilaisia kuin Euroopassa.

Islamin uskonto kieltää niin monia asioita, että nuoret alkavat kapinoimaan näitä sääntöjä vastaan. Monet harrastavat seksiä siskonsa tai veljensä kanssa, sillä muuta ei ole tarjolla. Hotelliinkaan ei pääse, ellei ole naimisissa. Olemme kuitenkin kaikki seksuaalisia olentoja eivätkä kaikki jaksa odottaa useampaa vuotta, että saa ensimmäisen kerran harrastaa seksiä. Itsetyydytyskin kun on kiellettyä. Monet myös harrastavat anaaliseksiä sen vuoksi, että hääyönä neitsyyttä tarkastaessa immenkalvo on vielä paikoillaan. Monet myös naivat serkkunsa, jonka kanssa lopulta saavat myös lapsia. Lapsista voi kuitenkin kasvaa kehitysvammaisia, kun on kerta pariuduttu sukulaisen kanssa. Mitä mieltä olet näistä asioista? Eikö sääntöjä voitaisi jonkun verran lähteä himmailemaan?

-Serkun naiminen ei ole Islamissa sallittua. Tämä on ainoastaan kulttuurillinen tapa. Seksiä ei myöskään tule harrastaa ennen avioliittoa. Sanonta kuuluu, että hyvää kannattaa odottaa. Seksi tulee olemaan nautinnollisempaa mitä kauemmin sitä on joutunut odottamaan.

Muslimit eivät saa tutustua toisiinsa kovinkaan syvällisesti ennen naimisiinmenoa. Tämän vuoksi heille tulee usein erotilanne vastaan, kun toisen huonot puolet tulevat vasta myöhemmin esille. Neitsyyden menettänyt nainen ei kuitenkaan enää kelpaa kovin monelle miehelle. Eikö siis olisi parempi, että nainen ja mies saisivat tutustua toisiinsa jo makuuhuoneenkin puolella ennen naimisiinmenoa?

-Seksi ei missään nimessä ole sallittua ennen naimisiinmenoa. Nainen voi tulla vahingossa raskaaksi eikä miehellä ole tällöin velvollisuutta auttaa lapsen kasvatuksessa. Seksitauditkin voivat tällöin tarttua.

Miksi koraanissa sanotaan, että miehet ovat naisia yhden pykälän ylempänä?

-Allah on antanut naiselle jo niin paljon vastuuta talon ylläpitämisessä, lasten hoidossa ja imettämisessä, että naiselle ei voida suoda tämän enempää vastuuta.

Miksi musiikin kuuntelu on kielletty islamin uskonnossa?

-Musiikki tekee ihmisestä paholaisen. Ihminen alkaa käyttäytyä paholaisen tavalla.

Tutkimusten mukaan musiikin kuuntelu auttaa esimerkiksi kivussa leikkauksen jälkeen. Mitä mieltä olet tästä?

-Tutkimukset ovat väärässä. Kuuntele koraania, niin pääset kivuista eroon.

Miksi itsetyydytys on Islamin uskonnossa kielletty?

-Itsetyydytys tekee ihmisestä mielisairaan. Se ei ole hyväksi ja siihen voi jäädä koukkuun, jolloin ei enää voi saada lapsia.

Mitä mieltä olet siitä, että koraanissa puhutaan kaulojen katkaisuista ja Saudi-Arabia, Islamin uskonnon ydinkeskus katkaiseekin ihmisten kauloja enemmän kuin ISIS? Monissa Islam-valtioissa muslimit myös tapetaan koraanin kehoittamana, jos he päättävät poistua Islamin uskonnosta. Islam ei siis anna minkäänlaista vapautta, vaan ainoastaan hakee valtaa, aivopesee ja pelottelee ihmisiä. Ihmiset elävät ”kaapissa”, eli esittävät uskovansa Allahiin pelkän teloituksen pelossa.

-Nämä ovat vain kulttuurillisia asioita, jotka eivät liity millään tavalla Islamiin.